Gandia da un nuevo impulso a la mejora urbanística del en torno de la iglesia de Sant Nicolau
29 octubre 2021

## Gandia da un nuevo impulso a la mejora urbanística del en torno de la iglesia de Sant Nicolau29 octubre 2021Última actualització: 29 octubre 2021

![](../gestion/img/2ea02fe9a78e27a9a6847265a2a5765b562aa18a87e4b1890b1d483fb1266fdb.jpg)  
  

L’alcalde de Gandia, **José Manuel Prieto**, i el president de l’Autoritat Portuària de València, **Aurelio Martínez**, han firmat avui un conveni de col·laboració entre ambdues institucions amb motiu del projecte d’urbanització de l’entorn de l’església de Sant Nicolau del Grau. A l’acte han assistit el subdirector de l’Autoritat Portuària, **Néstor Martínez**; el vicealcalde de Gandia, **Josep Alandete**, i el president de la Junta de Districte del Grau, **Miguel Ángel Picornell**.

L’actuació urbanística s’emmarca dins del Pla de Sostenibilitat Turística II, a través del qual el Ministeri d’Indústria, Comerç i Turisme ha concedit a Gandia 3 milions d’euros que permetran portar a terme un conjunt d’actuacions dirigides a la recuperació d’espais per a la ciutadania, la connexió de la ciutat amb els seus entorns naturals i l’aplicació de solucions tecnològiques que milloren la informació i la interacció dels visitants.

Una de les accions incloses en el Pla de Sostenibilitat Turística és la millora urbanística de l’entorn de l’església de Sant Nicolau, una actuació que se suma a la tramitació per a declarar aquest monument Bé d’Interès Cultural. En concret, l’Ajuntament de Gandia preveu executar en aquesta zona un bulevard i plantar una sèrie d’arbres, en concret pins, per a fer de l’entorn de l’església de Sant Nicolau un espai més amable.

Es dona la circumstància que part d’aquestes actuacions, concretament les referides a la plantació de pins, es desenvoluparan en terrenys de domini públic portuari. És per això, que l’Autoritat Portuària de València ha sigut receptiva a les demandes de l’Ajuntament de Gandia i a través d’aquest conveni, cedeix temporalment l’ús de l’espai per a desenvolupar el projecte d’urbanització previst.

Prieto ha agraït la col·laboració, una vegada més, de l’Autoritat Portuària de València, que amb la signatura d’aquest conveni “_contribueix a donar un pas decisiu en la nova forma de plantejar la relació de la ciutat amb la mar”_. L’alcalde ha assenyalat que “_amb les ajudes del Pla de Sostenibilitat Turística millorarem, en una primera fase, la interacció port-ciutat però també transformarem urbanísticament aquesta part del districte. Això suposarà generar oportunitats i crear un nou espai amb potencial per a poder canviar la mirada de la ciutadania respecte a la mar”._

L’alcalde ha afegit que, després de la consecució d’aquesta primera fase, ja en una segona etapa _“integrarem els t’inglados’ en eixe espai que anem a millorar urbanísticament._ De fet, Prieto ha avançat que l’Ajuntament de Gandia obrirà la setmana que ve el primer el primer dels sobres del concurs d’idees sobre els tinglados _“amb la intenció que es convertisquen en un espai d’oportunitats i de generació d’economia i contribuisquen a generar un entorn amable i confortable que canvie la fisonomia urbana del districte”._

Per la seua banda, el president de l’Autoritat Portuària, Aurelio Martínez, ha destacat les bones relacions que han mantingut històricament l’Ajuntament de Gandia i l’organisme que representa i ha afegit que el Port està obligat a tindre una relació amable amb l’entorn que ocupa, obrir-se a la ciutadania i incentivar la interacció port-ciutat. Martínez ha destacat que la seua intenció és _“col·laborar amb projectes que siguen raonables i sobretot, atraure a la ciutadania al port, perquè difícilment pots estimar allò que no coneixes. Per això volem que la ciutadania de Gandia conega el seu port, el xafe i l’estime”_.

[Twittear](https://twitter.com/share)